Õppepäeva tutvustus:  Kuidas võiks loodusained koolis toita huvi ja uudishimu? Vaatlus kui pedagoogiline vahend. Kuidas leida lapsele eakohane teema? Eksistentsiaalsed küsimused ja teadus.  Küsimused ja vestlused. Selle õppepäeva jooksul arutamegi neid teemasid põhjalikumalt keskendudes klassiõpetaja tööle loodusteaduste õpetamisel.  Loodusteaduste õpetamine puudutab ka elu eksistentsiaalseid küsimusi: kust me tuleme? millises keskkonnas oma elu elame? mis on selle mõte? jne. Õpetades peab seda vastutust meeles pidama, nagu sedagi, et viis, kuidas loodust ja elu käsitletakse, saab lapses elupädevuste arendamise tuumaks.  Peame leidma tugeva sideme õpilase ja aine vahel, et tänapäeva õpilaste  seas tihti ebapopulaarsed loodusained muutuksid tõelise uudishimu ja huvi allikaks. Osaliselt sõltub see meetoditest, osaliselt didaktilistest küsimustest. Seekord tutvustabki Godi Keller alternatiivpedagoogika näidete varal uudseid lähenemisviise neile teemadele.  Kursuse õppejõud: Godi Keller (Godi Keller töötab õppejõuna Rudolf Steineri Kolledžis Oslos (RSÜK), kus loeb pedagoogikakursuseid õpetajatele. Godi Keller on oma põhihariduselt loodusteadlane- bioloogia, keemia. Ta on töötanud 18 aastat  õpetajana waldorfkoolis ja pühendub ka lastevanemate kursuste läbiviimisele Põhjamaades, Balti riikides ja teistes Euroopa maades.)  Hind: 600 krooni  Täiendav info ja registreerumine: www.ht.ut.ee/646338